Gautengse onnie, nog 5 aangekeer vir korrupsie | Maroela Media
Gautengse onnie, nog 5 aangekeer vir korrupsie
Gauteng se onderwysdepartement sê ses amptenare is onder verdenking in 'n kontant-vir-poste-skandaal.
Steve Mabona, die departement se woordvoerder, sê die ses sluit 'n onderwyser, skoolhoof, twee algemene assistente aan die Sekondêre Skool Kwa-Bhekilanga in die township Alexandra en twee amptenare van die afdeling vir menslike hulpbronne in die distrik Johannesburg-Oos in.
"Die onderwyser is Woensdag in hegtenis geneem en het Donderdag in Johannesburg se handelsmisdaadhof verskyn op aanklag van die omkopery van 'n ondersoekbeampte," sê Mabona.
Die vermeende bedrieërs het glo die permanente aanstelling van die twee algemene assistente moontlik gemaak en toe daarop aangedring dat die twee aansienlike bedrae geld in die onderwyser se rekening inbetaal.
Mabona sê die ondersoek is begin ná 'n naamlose wenk oor kontant in ruil vir poste. "Volgens die inligting tot ons beskikking is onderhoude in Junie vanjaar gevoer, maar die assistente het teruggedateerde salarisse van meer as R13 000 elk gekry aangesien hulle volgens hul aanstellingsbriewe kwansuis reeds op 1 April vanjaar aangestel is."
Die ses amptenare het Vrydag kennisgewings van voorlopige skorsing ontvang.
Panyaza Lesufi, Gautengse LUR vir onderwys, sê hulle verwerp enige "misdadige bedrywighede wat daarop gemik is om die waardigheid van die onderwysdepartement te ondermyn" ten sterkste. Hy hoop die optrede teen die ses amptenare sal hul kollegas afskrik om bedrog te pleeg.
Gauteng departement van onderwys Panyaza Lesufi
Skokgranate nodig tydens betoging oor brandstofpryse
Oudpolisieman tronk toe ná hy amptelike wapen aan bendelid gee
Lesufi…jou Departement het GEEN WAARDIGHEID meer nie…daar is niks wat ondermyn kan word nie.
Dis NIKS NUUTS NIE…in n ander Staatsdepartement…het n TIKSTER n vriendin ge ONDERHOUD…haar aanstellings brief getik…en die Dept het beweer dat hy NIKS anders kon doen…as om die vriendin in n geadverteerde pos aan te stel nie….die TIKSTER is egter geskors.
Die nek van die plek Sy edele Lesufi wil net Afrikaanse skole ontwrig maar Sy dept is vol korupsie. Pleks maak hy Sy dept skoon en los Afikaanse skole uit.
Waarom skors? Dank hulle af of skors sonder betaling. Neem hulle in hegtenis en sluit toe. Misdaad is gepleeg. As jy 'n misdryf begaan, soos bestuur onder invloed, word jy dadelik opgesluit. Wat is die verskil?